Kujbiŝevo (Baĥĉisaraja distrikto)

Kujbiŝevo (, , ) estas urbotipa loĝloko de Baĥĉisaraja distrikto de Aŭtonoma Respubliko Krimeo. La loĝloko situas en la suda parto de la Krimea duoninsulo, 22 kilometrojn for de Baĥĉisarajo, 11 kilometrojn for de la plej proksima fervoja stacio (en la loĝloketo Siren) kaj 50 kilometrojn for de Simferopolo. Kujbiŝevo havas la statuson de urbotipa loĝloko ekde la jaro 1960.

La loĝloko estas ligita aŭtobuse kun Baĥĉisarajo, Simferopolo kaj Sebastopolo. La loĝantaro estas ĉirkaŭ 2,6 mil homoj.

Administre Kujbiŝevo estas centro de la Kujbiŝeva komunumo, al kiu apartenas (krom Kujbiŝevo mem) la jenaj vilaĝoj: Tankovoje, Bolŝoje Sadovoje, Maloje Sadovoje, Visokoje, Novouljanovka.

La ĉefa branĉo de la ekonomio estas agrikulturo. En la loĝloko estas pan-fabriko, konservaĵ-uzino. Socie la loĝloko havas mezlernejon, kultur-palacon, 2 bibliotekojn, muziklernejon, hospitalon.

Kategorio:Baĥĉisaraja regiono
Kategorio:Loĝlokoj de Krimeo
Kategorio:Urbotipaj loĝlokoj de Krimeo